
REPUBLIKA HRVATSKA
SISAČKO - MOSLAVAČKA ŽUPANIJA
GRAD KUTINA
Gradsko vijeće

KLASA:______________
URBROJ:_____________
Kutina, ______________2023. god.

Temeljem članka 17., stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21) te članka ______ Statuta Grada Kutine („Službeni vjesnik“ broj ____) Gradsko vijeće Grada Kutine na svojoj ______ sjednici, održanoj _______2023. godine, donosi


PLAN RAZVOJA 
sustava civilne zaštite na području Grada Kutine za 2024. godinu 
s trogodišnjim financijskim učincima
1. UVOD

Člankom 17. stavak 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine. 
Na temelju Analize o stanju sustava civilne zaštite na području Grada Kutine za 2023. godinu i Smjernica za organizaciju i razvoj sustava civilne zaštite na području Grada Kutine za vremensko razdoblje od 2021. do 2024. godine, donosi se Plan razvoja sustava civilne zaštite na području Grada Kutine za 2024. godinu s financijskim učincima za trogodišnje razdoblje (u daljnjem tekstu: Plan razvoja sustava civilne zaštite).
2. PLANSKI DOKUMENTI
U tablici 1. navedeni su dokumenti iz područja civilne zaštite koje je potrebno izraditi u 2024. godini.
Tablica 1: Popis dokumenata iz područja civilne zaštite koje je Grad Kutina u potrebi izraditi u 2024.god.
	R.Br.
	Naziv dokumenta
	Rok izrade
	Donosi

	1.
	Usklađivanje Procjene rizika od velikih nesreća
	ožujak 2024.
	Gradsko vijeće

	2.
	Plan djelovanja civilne zaštite 
	prosinac 2024.
	Gradonačelnik

	3.
	Odluka o imenovanju koordinatora na lokaciji
	studeni 2024.
	Načelnik Stožera CZ

	4.
	Odluka o određivanju pravnih osoba od interesa za sustav civilne zaštite
	studeni 2024.
	Gradsko vijeće

	5.
	Odluka o imenovanju povjerenika civilne zaštite i njihovih zamjenika
	lipanj 2024.
	Gradonačelnik 

	6.
	Izrada elaborata za vježbu civilne zaštite 2024.
	30 dana prije održavanja vježbe civilne zaštite
	Gradonačelnik

	7.
	Plan vježbi civilne zaštite Grada za 2025.god.
	prosinac 2024.
	Gradonačelnik

	8.
	Analiza stanja sustava civilne zaštite za 2024.god.
	prosinac 2024.
	Gradsko vijeće

	9.
	Plan razvoja sustava civilne zaštite za 2025. godinu s trogodišnjim financijskim učincima
	prosinac 2024.
	Gradsko vijeće

	10.
	Smjernice za organizaciju i razvoj sustava civilne zaštite Grada Kutine za razdoblje od 2024. do 2027. 
	prosinac 2024.
	Gradsko vijeće



2.1. VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Grad Kutina osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite („Narodne novine“ broj 75/16).
Evidencija se ustrojava za:
· za članove Stožera civilne zaštite,
· za povjerenike i zamjenike povjerenika civilne zaštite,
· za koordinatore na lokaciji
· pravne osobe od interesa za sustav civilne zaštite.
Grad Kutina dužan je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Sisačko - moslavačkoj županiji te u MUP – Ravnateljstvo civilne zaštite – Područni ured civilne zaštite Zagreb – Služba civilne zaštite Sisak, sukladno Pravilniku o vođenju  evidencija pripadnika operativnih snaga sustava civilne zaštite ("Narodne novine“ broj 75/16).
Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.
NOSITELJ: Grad Kutina
IZRAĐIVAČ: Jedinstveni upravni odjel
ROK: prosinac 2024.god.

3. OPERATIVNE SNAGE SUSTAVA CIVILNE ZAŠTITE 
3.1. STOŽER CIVILNE ZAŠTITE

· [bookmark: _Hlk56670223]Upoznati s Procjenom rizika od velikih nesreća
NOSITELJ: Grad Kutina, Stožer civilne zaštite
IZVRŠITELJ: načelnik Grada, načelnik Stožera civilne zaštite
ROK: prosinac 2024.god.

· Upoznati s Planom djelovanja civilne zaštite
NOSITELJ: Grad Kutina, Stožer civilne zaštite
IZVRŠITELJ: načelnik Grada, načelnik Stožera civilne zaštite
ROK: prosinac 2024.god.

· Pripremiti i održati vježbu operativnih snaga sustava civilne zaštite
NOSITELJ: Grad Kutina
IZVRŠITELJ: Stožer civilne zaštite, upravljačka skupina i operativne snage sustava civilne zaštite.
ROK: Sukladno donesenom Planu vježbi civilne zaštite

· Donošenje Odluke o imenovanju koordinatora na lokaciji
NOSITELJ: Grad Kutina, Stožer civilne zaštite
IZVRŠITELJ: načelnik Stožera civilne zaštite
ROK:  travanj 2024.god.

· Evidencija Stožera civilne zaštite, ažuriranje osobnih podataka
[bookmark: _Hlk24441332]NOSITELJ: Grad Kutina
IZVRŠITELJ: Jedinstveni upravni odjel
ROK: kontinuirano tijekom godine

3.2. OPERATIVNE SNAGE VATROGASTVA 
3.2.1. Vatrogasna zajednica grada Kutina
Značajne aktivnosti koje VZG Kutina planira provesti u 2024. god., a vezane su uz zaštitu i spašavanje – osposobljavanje i dr. su sljedeće:
· Osposobljavanje za zvanje vatrogasac,
· Osposobljavanje radovi na vodi,
· Vježbe u sklopu vatrogasne zajednice županije i grada Kutine,
· Redovne vježbe operativnih vatrogasaca,
· Osposobljavanje vozača C kategorije,
· Polaganje ispita za voditelja intervencija – vatrogasca sa posebnim ovlastima i odgovornostima
NOSITELJ: operativne snage vatrogastva Grada 
IZVRŠITELJ: operativne snage vatrogastva Grada
ROK: prosinac 2024. god.

3.2.2. Vatrogasna postrojba grada Kutina
Značajne aktivnosti koje VP Kutina planira provesti u 2024. god., a vezane su uz zaštitu i spašavanje – osposobljavanje i dr. su sljedeće:
· Spašavanje na vodi,
· Spašavanje sa visina i dubina,
· Trenažni zaroni,
· Gašenje požara u zatvorenom prostoru – SPU,
· Obilasci i upoznavanje sa objektima javne namjene u gradu, vježbe na istima
NOSITELJ: operativne snage vatrogastva Grada 
IZVRŠITELJ: operativne snage vatrogastva Grada
ROK: prosinac 2024.god.

3.3. HRVATSKI CRVENI KRIŽ – Gradsko društvo Crvenog križa Kutina
Značajnije aktivnosti koje se planiraju provoditi tijekom 2024. godini, a vezane su uz zaštitu i spašavanje – osposobljavanje i dr. su sljedeće:
· Edukacija interventnog tima: podizanje šatora i organizacija smještaja

3.4. HRVATSKA GORSKA SLUŽBA SPAŠAVANJA (HGSS) – Stanica Novska

[bookmark: _Hlk56670390]HGSS je žurna javna SLUŽBA koja temeljem više zakona djeluje u području prioritetnih i neodgodivih potreba građana (sigurnost, zaštita i spašavanje ljudskih života) i koja je dužna osigurati, pripravnost, hladni pogon i raspoloživost ljudi i opreme 24 sata dnevno, 365 dana u godini, redovito održavanje znanja i sposobnosti stručnost pripadnika u vrlo zahtjevnoj, visoko rizičnoj i odgovornoj aktivnosti.

Aktivnosti HGSS – Stanice Novska u 2024. godini, provodit će se sukladnu Planu rada i Programu aktivnosti koji obuhvaća zadaće održavanja spremnosti i obuke, licenciranja i produživanja licenci za gorske spašavatelje, preventive, međunarodne suradnje i opremanja Stanice. Program je sačinjen na osnovi Pravilnika o obuci pripadnika Gorske službe spašavanja, predviđenog kalendara aktivnosti i dr., a temelji se na Zakonu o Hrvatskoj gorskoj službi spašavanja („Narodne novine“ broj 79/06 i 110/15). Za aktivnosti predviđene ovim programom postoji zakonska obveza za osiguravanje sredstava za: 
· Redovne aktivnosti zaštite i spašavanja 
Spremno odazivanje na redovne akcije spašavanja ljudskih života i imovine, potrage, akcije na vodi, te u slučaju potrebe djelovanje u prirodnim katastrofama. 
· Održavanje spremnosti 
U 2024. godini planira se nastavak redovne obuke i licenciranja članova HGSS stanice Novska za specijalistička zvanja: vodič potražnog psa (licenca pas i vodič), pilot drona, voditelj potrage, spašavanje na divljim vodama i poplavama, kartografija, helikoptersko spašavanje, instruktori specijalnosti i dr.  
Uz mnogobrojne jednodnevne vježbe, zbog potrebe održavanja spremnosti članova Stanice, za 2024. godinu planirane su i višednevne vježbe u zimskim, ljetnim i speleološkim uvjetima. Također za srpanj je planirana međustanična vježba spašavanja iz divljih voda i poplava na rijeci Uni, a tijekom godine održat će se i stanična vježba potrage. Najspremniji članovi i instruktori HGSS stanice Novska bit će upućivani na redovne godišnje HGSS-ove državne vježbe.  
· Redovna dežurstva na svim većim manifestacijama, skupovima i natjecanjima 
Osiguranje svi većih manifestacije i sportskih natjecanja  i skupova. Na tim manifestacijama provode se dežurstva i  osigurava stručna i medicinska pomoć  
· Izdavanje tematskih planinarsko-turističkih karata 
Stanica je do sada izdala 4 planinarsko-turistička zemljovida: Moslavačke i Hrastovičke gore, te Lonjskog polja Sjever i Jug. Za početak 2023. godine u planu je izdavanje zemljovida Zrinske gore, te kontinuirani rad na poboljšanju i obnovi podataka u novim izdanjima. 
· Edukacija građana  
Na našem području redovito provodimo razne škole i edukaciju građana, ili sudjelujemo s našim instruktorima i predavačima u organizaciji istih. 
Isto tako, redovito sudjelujemo na edukacijama o žurnim službama u vrtićima i školama, pratimo izlete osnovnoškolaca po potrebi i sl. 
· Pokazne vježbe za djecu i  mladež
Edukacija se provodi na raznim predavanjima i školama.

Oprema koja se planira nabaviti u 2024. godini je plastični čamac za spašavanje s motorom i autoprikolicom.

Hrvatska gorska služba spašavanja (HGSS) – Stanica Novska sudjelovati će u vježbi civilne zaštite Grada Kutine.  
NOSITELJ: HGSS - Stanica Novska
IZVRŠITELJ: HGSS – Stanica Novska
ROK: prosinac 2024. god.


3.5. POVJERENICI CIVILNE ZAŠTITE I NJIHOVI ZAMJENICI
[bookmark: _Hlk530392112]
[bookmark: _Hlk56670655]Gradonačelnik Grada Kutine je 1. ožujka 2021. godine donio Odluku o imenovanju povjerenika i zamjenika pvjerenika civilne zaštite za područje Grada Kutine (KLASA: 810-01/21-01/5, URBROJ: 2176/03-10/01-21-1, od dana 1. ožujka 2021.).
· Osposobljavanje povjerenika civilne zaštite i njihovih zamjenika
NOSITELJ: Grad Kutina
IZVRŠITELJ: MUP – Ravnateljstvo civilne zaštite
ROK: kontinuirano tijekom 2024.god.

· Sudjelovanje na vježbi operativnih snaga 
NOSITELJ: Grad Kutina
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

· Evidencija povjerenika i zamjenika povjerenika, ažuriranje osobnih podataka
NOSITELJ: Grad Kutina
IZVRŠITELJ: Jedinstveni upravni odjel
ROK: kontinuirano tijekom godine

3.6. KOORDINATORI NA LOKACIJI

Ovisno o specifičnostima izvanrednog događaja načelnica Stožera civilne zaštite Grada Kutine određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Stožer civilne zaštite Grada Kutine nakon zaprimanja obavijesti o velikoj nesreći ili katastrofi odmah po saznanju mobilizira Koordinatora na lokaciji i upućuje ga na mjesto incidenta prije dolaska operativnih snaga.
· [bookmark: _Hlk56670875]Upoznati s Planom djelovanja civilne zaštite
NOSITELJ: Grad Kutina, Stožer cvilne zaštite
IZVRŠITELJ: načelnik Grada, načelnik Stožera civilne zaštite
ROK: prosinac 2024.god.

· Sudjelovanje na vježbi operativnih snaga 
NOSITELJ: Grad Kutina
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

· Evidencija koordinatora na lokaciji, ažuriranje osobnih podataka
NOSITELJ: Grad Kutina
IZVRŠITELJ: Jedinstveni upravni odjel
ROK: kontinuirano tijekom godine

3.7. PRAVNE OSOBE OD INTERESA ZA SUSTAV CIVILNE ZAŠTITE

Nakon usvajanja Procjene rizika od velikih nesreća, 2024. god., Gradsko vijeće donijeti će novu odluku o određivanju pravnih osoba od interesa za sustav civilne zaštite Grada Kutine, na temelju prethodne suglasnosti Službe civilne zaštite Sisak, a sukladno rezultatima Procjene rizika od velikih nesreća Grada Kutine 2024. god.  

Sukladno potrebi pretpostavljenog izvanrednog događaja, pravne osobe od interesa za sustav civilne zaštite Grada Kutine sudjeluju u vježbi civilne zaštite Grada Kutinee. 
[bookmark: _Hlk56670974]
Sukladno točki 5. Pravilnika o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja  („Narodne novine“ broj 66/21) pravne osobe koje su odlukom Gradskog vijeća određene od interesa za sustav civilne zaštite dužne su izraditi operativni plan civilne zaštite.
Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran. 

· Evidencija pravnih osoba od interesa za sustava civilne zaštite, ažuriranje osobnih podataka
NOSITELJ: Grad Kutina
IZVRŠITELJ: Jedinstveni upravni odjel
ROK: kontinuirano tijekom godine


4. SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji zaštite i spašavanja u Gradu, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, stoga je potrebno:
· nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa
· provjeriti čujnost sirena na području Grada Kutine.

Izvršitelji: Operateri (vlasnici objekata s opasnim tvarima), MUP – Ravnateljstvo civilne zaštite – Područni ured civilne zaštite Zagreb – Služba civilne zaštite Sisak, operativne snage vatrogastva s područja Grada Kutine i Grad Kutina.
5. FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite. Prema Zakonu o sustavu civilne zaštite („Narodne novine“ broj 82/15, 118/18, 31/20, 20/21, 114/22), izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje  i uvježbavanje operativnih snaga. Prema tome, u proračunu Grada Kutine za 2024. god., u skladu s ostalim posebnim propisima, implementirati će se sljedeće stavke:
	Red. br.
	OPIS POZICIJE
	PLANIRANO za 2024. g. (E)
	PLANIRANO za 2025. g. (E)
	PLANIRANO za 2026. g. (E)

	1. 
	ZAŠTITA I SPAŠAVANJE

	1.1. 
	Ostali nespomenuti troškovi poslovanja
	
	
	

	1.1.1. 
	CIVILNA ZAŠTITA
	8.100,00
	9.000,00
	10.000,00

	1.1.2. 
	Uklanjanje posljedica elementarnih  nepogoda
	3.000,00
	3.000,00
	3.000,00

	1.1.3. 
	Oprema  CZ
	7.000,00
	8.500,00
	10.000,00

	
	UKUPNO
	18.100,00
	20.000,00
	23.000,00

	2. 
	VATROGASTVO

	2.1
	Javna vatrogasna postrojba
	1.073.200,00
	1.200.000,00
	1.250.000,00

	2.2
	Poticanje dobrovoljnog vatrogastva
	110.200,00
	120.000,00
	135.000,00

	
	UKUPNO
	1.183.400,00
	1.320.000,00
	1.385.000,00

	3. 
	 HGSS, GDCK

	
	
	
	
	

	3.1. 
	HGSS 
	4.000,00
	5.500,00
	7.000.00

	3.2. 
	Gradsko društvo Crvenog križa
	36.000,00
	36.000,00
	36.000,00

	
	UKUPNO
	40.000,00
	41.500,00
	43.000,00

	
	

	SVEUKUPNO:
	1.241.500,00
	1.381.500,00
	1.451.000,00






6. ZAKLJUČAK

[bookmark: _Hlk56671053][bookmark: m_-202862742702650061__Hlk26339380]Donošenjem Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) i zakonskih akata proizlaze zadaće i okvirna dinamika provođenja poslova u sustavu civilne zaštite Grada Kutine.

U 2024. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Grada Kutine i to posebice sljedećim aktivnostima:
· ažuriranje postojećih planskih dokumenata,
· osposobljavanjem i opremanjem operativnih snaga sustava civilne zaštite,
· ažuriranjem podataka o operativnim snagama u sustavu civilne zaštite,
· osiguravanjem planiranih proračunskih sredstva za organizaciju i razvoj sustava    civilne zaštite.

                                                                                                   PREDSJEDNIK GRADSKOG VIJEĆA: 

